Vážená kolegyňa, vážený kolega,

v súlade s Odborným usmernením Ministerstva zdravotníctva SR o postupe objednávania, vykonávania a kontroly laboratórnych a zobrazovacích vyšetrení zo dňa 10.6.2014 č. 02032/2014-SZ si Vás dovoľujem požiadať o spoluprácu pri uskutočnení delegovaných výkonov.

Súčasne si dovoľujem dať do Vašej pozornosti, že delegovanie výkonov na všeobecného lekára je podľa čl. III odst. 4 možné iným poskytovateľom zdravotnej starostlivosti iba v týchto vymedzených prípadoch, ak:

**a) medzi jednotlivými poskytovateľmi zdravotnej starostlivosti, ktorí spolupracujú pri diagnostike a liečbe pacienta existuje časová dostupnosť viac ako 60 minút,**

**b) hrozí riziko z premeškania pri vykonaní efektívnej diagnostiky a liečby,**

**c) pacient je imobilný alebo má sťaženú imobilitu alebo**

**d) pacient má súbežne absolvovať viaceré vyšetrenia v rovnakom čase a u jedného poskytovateľa zdravotnej starostlivosti.**

V súlade s týmto odborným usmernením naše zdravotnícke zariadenie pri žiadosti o delegované výkony, predovšetkým pri odberoch biologického materiálu pre potreby nášho pacienta súčasne liečeného aj vo Vašom zdravotníckom zariadení bude **akceptovať iba riadne vyplnené a opečiatkované žiadanky podľa č. III odst. 1 tohto odborného usmernenia spolu so správou, v ktorej bude uvedený aj rozsah a lehota uskutočnenia Vami delegovaných vyšetrení.**

Ďakujeme za spoluprácu.

V ............................... , dňa ................